Crna Gora

Adresa: Vuka Karadžića, br. 3

81000 Podgorica, Crna Gora

tel: +382 20 407 501

fax: +382 20 407 515

[www.mpa.gov.me](http://www.mpa.gov.me)

Ministarstvo pravde,

ljudskih i manjinskih prava

Na osnovu člana 32v Zakona o nevladinim organizacijama (“Službeni list CG“, br.39/11 i 37/17), a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2021. godini („Službeni list CG“ br. 80/21) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18), Komisija za raspodjelu sredstava za finansiranje projekata/programa nevladinih organizacija Ministarstva pravde, ljudskih i manjinskih prava objavljuje

**JAVNI KONKURS**

**„PODRŽIMO SOCIJALNU INKLUZIJU ROMA/ROMKINJA I EGIPĆANA/EGIPĆANKI U CRNOJ GORI“**

**za finansiranje projekata/programa nevladinih organizacija u oblasti**

**Zaštita i promovisanje ljudskih i manjinskih prava, zaštita prava Roma/Romkinja i Egipćana/Egipćanki u 2021. godini**

Pozivaju se nevladine organizacije koji se bave zaštitom prava Roma/Romkinja i Egipćana/Egipćanki, i imaju kapacitete i iskustvo da prijave projekte/programe na ovaj konkurs, kojim mogu doprinijeti realizaciji prioriteta utvrđenih:

1. Zakonom o zabrani diskriminacije;
2. Strategijom za socijalnu inkluziju Roma i Egipćana 2016-2020, kao i Strategijom socijalne inkluzije Roma i Egipćana u Crnoj Gori 2021-2025;
3. Akcionim planom za sprovođenje Strategije socijalne inkluzije Roma i Egipćana u Crnoj Gori 2021-2025. za 2021. godinu;
4. Lokalnim akcionim planovima za socijalnu inkluziju Roma i Egipćana;

Strateški ciljevi čijem će ostvarenju doprinijeti projekti/programi nevladinih organizacija u 2021. godini su:

CILJ 1: Socijalna inkluzija Roma/Romkinja i Egipćana/Egipćanki kroz poboljšanje njihovog socio-ekonomskog položaja u Crnoj Gori;

CILJ 2: Zaštita i ostvarivanje prava Roma/Romkinja i Egipćana/Egipćanki, i povećanje nivoa znanja o načinima ostvarivanja njihovih prava u Crnoj Gori.

CILJ 3: Sprječavanje stigmatizacije i diskriminacije prema populaciji Roma/Romkinja i Egipćana/Egipćanki

CILJ 4: Poboljšanje socio-ekonomskog i pravnog položaja Roma i Egipćana u Crnoj Gori, kroz izgradnju inkluzivnog i otvorenog društva zasnovanog na borbi i eliminisanju svih oblika diskriminacije, anticiganizma i siromaštva;

Prioritetni problemi u oblasti Zaštite i promovisanja ljudskih i manjinskih prava, zaštite prava Roma/Romkinja i Egipćana/Egipćanki, koji se planiraju rješavati finansiranjem projekata/programa nevladinih organizacija su:

* diskriminacija populacije Roma/Romkinja i Egipćana/Egipćanki i anticiganizam;
* nedovoljna informisanost romske i egipćanske populacije o načinima ostvarivanja njihovih prava;
* nedovoljno razvijena svijest o važnosti uključivanja u obrazovni sistem na svim nivoima;
* nedovoljno razvijena svijest i informisanost o značaju, kao i mogućnosti zdravstvene zaštite;
* nedovoljno učešće u mjerama zdravstvene zaštite;
* nasilje u porodici i dječiji/prisilni brakovi među romskom i egipćanskom populacijom;
* prosjačenje pripadnika/pripadnica romske i egipćanske populacije;
* neriješen pravni status određenog broja građana romske i egipćanske zajednice;
* nedovoljna informisanost o kulturi i tradiciji Roma/Romkinja i Egipćana/Egipćanki;
* nedovoljna uključenost pripadnika/pripadnica romske i egipćanske populacije u aktivno bavljenje sportom i sportskim aktivnostima;

**Ciljne grupe** su: pripadnici/pripadnice romske i egipćanske populacije, organi državne uprave, institucije u obrazovnom sistemu, institucije u zdravstvenom sistemu, organi lokalne samouprave, nevladine organizacije, sudstvo, tužilaštvo, policijski organi, centri za socijalni rad, mediji, javnost u Crnoj Gori.

Aktivnosti nevladine organizacije koje će doprinijeti ostvarenju strateških ciljeva i zadovoljenju potreba ciljnih grupa („prihvatljive aktivnosti za finansiranje“) su:

* organizovanje aktivnosti i događaja (edukacija, okruglih stolova, konferencija, javnih časova, javnih debata itd.), za različite ciljne grupe, na teme koje će doprinijeti socijalnoj inkluziji i promociji i zaštiti ljudskih prava Roma/Romkinja i Egipćana/Egipćanki u Crnoj Gori;
* edukacije i kampanje za podizanje svijesti o značaju obrazovanja;
* organizovanje događaja, edukacija/kampanja u cilju borbe protiv anticiganizma i diskriminacije Roma/Romkinja i Egipćana/Egipćanki ;
* edukacije i kampanje za podizanje svijesti o značaju zdravstvene zaštite;
* edukacije i kampanje na temu nasilja u porodici i dječijih/prisilnih brakova među romskom i egipćanskom populacijom;
* edukacije i kampanje na temu borbe protiv prosjačenja pripadnika/pripadnica romske i egipćanske populacije;
* pružanje pravne pomoći osobama koje nemaju riješen pravni status;
* manifestacije posvećene očuvanju kulture i identiteta Roma i Egipćana;

Popis projektnih aktivnosti nije konačan, već ilustrativan. U obzir za finasiranje uzeće se i druge aktivnosti koje doprinose ostvarenju ciljeva i prioriteta konkursa.

**Ukupan iznos** sredstava koja se mogu raspodijeliti ovim konkursom je: **320.000,00 eura.**

**Najnižiji iznos** sredstava koji se može dodijeliti pojedinom projektu/programu je **7.000,00 eura**, a najviši **20.000,00 eura.**

Na ovaj konkurs nevladina organizacija može prijaviti više projekata/programa, ali joj se mogu dodijeliti sredstva samo za jedan projekat/program. **Ta nevladina organizacija može biti i partner na samo jednom projektu/programu u okviru ovog Javnog konkursa.**

**Prijavu projekta/programa na ovaj konkurs** **može podnijeti nevladina organizacija koja je:**

1. upisana u Registar nevladinih organizacija;
2. kroz ciljeve i djelatnosti u Statutu, ima utvrđene djelatnosti i ciljeve u oblastima koje se odnose na zaštitu i unapređenje prava Roma i Egipćana;
3. se ne nalazi u registru kaznene evidencije;
4. je predala poreskom organu prijavu za prethodnu (2020.) fiskalnu godinu;
5. je u prethodne tri godine sprovela istraživanje, izradila dokument, organizovala skup ili realizovala projekat/program koji se odnosi na zaštitu i unapređenje prava Roma/Romkinja i Egipćana/Egipćanki;

**Raspodjela sredstava iz ovog konkursa vrši se na osnovu sljedećih kriterijuma:**

1) doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;

2) kvalitet prijavljenog projekta, odnosno programa;

3) kapacitet nevladine organizacije da realizuje prijavljeni projekat, odnosno program;

4) transparentnost rada nevladine organizacije.

**Bodovanje projekata, odnosno programa prema navedenim kriterijumima, vršiće se prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa (“Službeni list CG“, br.13/18), na obrascu koji utvrđuje i objavljuje na svojoj internet stranici Ministarstvo javne uprave, digitalnog društva i medija** [**https://www.gov.me/mju**](https://www.gov.me/mju)**, a svaki projekat će bodovati po dva nezavisna procjenjivača, koji moraju obrazložiti dodijeljene bodove po svakom mjerilu.**

**Rok za podnošenje prijava** na ovaj konkurs je 30 dana od dana objavljivanja, odnosno **zaključno sa 27. oktobrom 2021. godine.**

**Prijava projekta/programa dostavlja se isključivo na obrascu propisanom** **Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18)**, a koji je sastavni dio ovog Konkursa.**

**Uz prijavu na ovaj konkurs, nevladine organizacije su dužne dostaviti:**

* fotokopiju rješenja o upisu u registar NVO;
* fotokopiju statuta (u kome su definisani ciljevi i djelatnost, odnosno oblast djelovanja NVO koja se odnosi na zaštitu i unapređenje prava Roma i Egipćana);
* dokaz o podnešenoj poreskoj prijavi za 2020. godinu (potvrda o podnošenju finansijskog iskaza, bilans stanja i bilans uspjeha);
* CV organizacije;
* dokaz da je u prethodne tri godine u oblasti zaštita i unapređenje ljudskih i manjinskih prava – zaštita prava Roma/Romkinja i Egipćana/Egipćanki sprovela istraživanje, izradila dokument, organizovala skup ili realizovala projekat usmjeren na zaštitu i unapređenje prava Roma i Egipćana, potpisan od strane lica ovlašćenog za zastupanje i potvrđen pečatom nevladine organizacije (ako se prijavljuje na javni konkurs zajedno sa partnerskom organizacijom obaveza važi i za partnersku organizaciju);
* izjavu da će NVO prije potpisivanja ugovora obavijestiti komisiju o eventualnim dodijeljenim sredstvima za isti projektni program od drugih državnih organizacionih jedinica;
* izjavu potpisanu od strane ovlašćenog lica za zastupanje i predstavljanje NVO da za projekat/program sa kojim aplicira nije dobio sredstva od istog ili drugog donatora u predhodnoj godini;
* ovjerena izjava o istinitosti podataka[[1]](#footnote-1);

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku.**

|  |
| --- |
| **Prijavu sa potrebnom dokumentacijom, uključujući i CD treba**  **poslati isključivo poštom na sljedeću adresu:**  **Ministarstvo pravde, ljudskih i manjinskih prava**  **Vuka Karadžića br. 3**  **Podgorica**  **sa napomenom: NE OTVARATI - prijava na Javni konkurs broj: 01-056/21-9824 pod nazivom**  **„PODRŽIMO SOCIJALNU INKLUZIJU ROMA/ROMKINJA I EGIPĆANA/EGIPĆANKI U CRNOJ GORI“** |
| U razmatranje će biti uzeti samo projekti/programi koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom. |
| **Pitanja u vezi ovog konkursa** mogu se postaviti elektronskim putem na adresu: [ramiz.sahman@mpa.gov.me](mailto:ramiz.sahman@mpa.gov.me), **najkasnije do 22. oktobra 2021. godine.** |
| Komisija za raspodjelu sredstava za finansiranje projekata/programa nevladinih organizacija Ministarstva pravde, ljudskih i manjinskih prava će **u roku od 15 dana od dana završetka ovog konkursa**, na internet stranici **Ministarstva pravde, ljudskih i manjinskih prava (**[**https://www.gov.me/mpa**](https://www.gov.me/mpa)**)** i portalu e-uprave objaviti listu nevladinih organizacija koje nijesu dostavile urednu i potpunu prijavu, uz ukazivanje na utvrđene nedostatke koji se odnose na prijavu, odnosno potrebnu dokumentaciju.  **Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Predsjednik Komisije**

Broj: 01-056/21-9824

Podgorica, 27. septembar 2021. godine  **Mr Sokolj Beganaj**

1. Napomena: Izjava o istinitosti podataka treba biti ovjerena kod nadležnog organa. [↑](#footnote-ref-1)